3. การประกอบธุรกิจของแต่ละสายผลิตภัณฑ์

  3.1 ลักษณะบริการ

สินเชื่อเช่าซื้อ (Hire Purchase) จัดเป็นบริการทางการเงินอีกรูปแบบหนึ่งของการให้สินเชื่อ
ซึ่งไม่ได้อยู่ภายใต้การกำกับดูแลของ ธปท. เช่นเดียวกับธนาคารและบริษัทเงินทุน
ทั้งนี้บุคคลที่เกี่ยวข้องกับ การให้บริการสินเชื่อเช่าซื้อประกอบด้วยบุคคล 3 ฝ่าย คือ (1)
ลูกค้าหรือผู้เช่าซื้อ (2) ผู้จำหน่ายและ (3) บริษัทหรือผู้ให้บริการสินเชื่อ
เมื่อผู้เช่าซื้อมีความต้องการเช่าซื้อทรัพย์สินจากผู้จำหน่ายก็จะแสดงความจำนงค์ต่อเจ้าหน้าที่สินเชื่อของ
ผู้ให้บริการสินเชื่อเพื่อพิจารณาตรวจสอบคุณสมบัติและอนุมัติการขอสินเชื่อต่อไป

เมื่อผู้เช่าซื้อตกลงทำสัญญา ผู้เช่าซื้อจะชำระเงินดาวน์ ณ วันทำสัญญา
และกำหนดวิธีการผ่อนชำระตามระยะเวลาที่กำหนดไว้ในสัญญา
ผู้เช่าซื้อสามารถครอบครองและใช้ทรัพย์สินที่ทำสัญญาเช่าซื้อนั้นได้ตลอดระยะเวลาของสัญญา
โดยมีหน้าที่รับผิดชอบบำรุงรักษาทรัพย์สินนั้น ทั้งนี้กรรมสิทธิ์ในทรัพย์สินจะถูกโอนให้แก่
ผู้เช่าซื้อต่อเมื่อผู้เช่าซื้อได้ชำระค่างวดให้แก่ผู้ให้บริการสินเชื่อครบถ้วนตามสัญญาแล้ว

สำหรับการดำเนินธุรกิจให้บริการสินเชื่อเช่าซื้อของกลุ่มบริษัทนั้น
หากแบ่งลักษณะของธุรกิจตามประเภททรัพย์สินที่ให้เช่าซื้อ จะแบ่งได้ดังนี้

1. ธุรกิจการให้บริการสินเชื่อเช่าซื้อรถจักรยานยนต์

กลุ่มบริษัทให้บริการสินเชื่อเช่าซื้อรถจักรยานยนต์โดยบริษัท ฐิติกร จำกัด (มหาชน) และ บริษัท
ซี.วี.เอ. จำกัด ทั้งนี้ สินเชื่อเช่าซื้อเกือบทั้งหมดเป็นรถจักรยานยนต์ใหม่ทุกยี่ห้อ
สำหรับการให้บริการสินเชื่อเช่าซื้อ รถจักรยานยนต์มือสองนั้น
กลุ่มบริษัทมีนโยบายให้เช่าซื้อเฉพาะรถจักรยานยนต์ที่ผ่านการปรับสภาพตามมาตรฐานของศูนย์ปรับสภาพของกลุ่มบริษัท
ทั้งนี้กลุ่มบริษัทมีสัดส่วนการปล่อยสินเชื่อรถจักรยานยนต์มือสองน้อยมาก คือ ประมาณร้อยละ 8
ของมูลค่าการปล่อยสินเชื่อรถจักรยานยนต์ทั้งหมดของปี 2549

ปัจจัยในการกำหนดวงเงินในการให้สินเชื่อ เงินดาวน์ และระยะเวลาในการผ่อนชำระค่างวด
รถจักรยานยนต์นั้น จะขึ้นอยู่กับฐานะทางการเงินของลูกค้า ยี่ห้อ รุ่นและราคาของรถจักรยานยนต์
ทั้งนี้ หากจำแนกสินเชื่อเช่าซื้อรถจักรยานยนต์ตามยี่ห้อรถ
พบว่ากลุ่มบริษัทได้ให้บริการสินเชื่อเช่าซื้อรถจักรยานยนต์ ทุกยี่ห้อหลัก ซึ่งได้แก่ ฮอนด้า ซูซูกิ
ยามาฮ่าและคาวาซากิ

2. ธุรกิจการให้บริการสินเชื่อเช่าซื้อรถยนต์

กลุ่มบริษัทให้บริการสินเชื่อเช่าซื้อรถยนต์ทั้งรถยนต์มือสองและรถยนต์ใหม่โดยบริษัท ฐิติกร จำกัด
(มหาชน) และบริษัท ชยภาค จำกัด
โดยเน้นการให้บริการสินเชื่อเช่าซื้อรถยนต์มือสองที่เป็นที่นิยมของตลาดเป็นหลัก
ทั้งนี้กลุ่มบริษัทมีสัดส่วนการปล่อยสินเชื่อเช่าซื้อรถยนต์มือสอง ประมาณร้อยละ 96
ของมูลค่าการปล่อยสินเชื่อรถยนต์ทั้งหมดของ ปี 2549

สำหรับวงเงินในการให้สินเชื่อและระยะเวลาในการผ่อนชำระค่างวดรถยนต์นั้น ขึ้นอยู่กับฐานะ
ทางการเงินของผู้ขอสินเชื่อแต่ละราย และเพื่อควบคุมคุณภาพของสินเชื่อ
กลุ่มบริษัทจึงได้พิจารณาปัจจัยอื่นๆเพิ่มเติมในการให้บริการสินเชื่อซึ่งได้แก่ เงินดาวน์
ราคาอ้างอิงในตลาดรถยนต์มือสอง หลักฐานทะเบียนรถยนต์ สภาพรถ และอายุการใช้งานของรถ
หากจำแนกการให้สินเชื่อเช่าซื้อรถยนต์ตามยี่ห้อรถ พบว่า
กลุ่มบริษัทได้ให้บริการสินเชื่อเช่าซื้อรถยนต์ 5 ยี่ห้อหลัก ได้แก่ โตโยต้า มิตซูบิชิ นิสสัน อีซูซุ
และฮอนด้า สำหรับการให้บริการสินเชื่อเช่าซื้อรถยนต์ใหม่นั้น
กลุ่มบริษัทได้เน้นบริการเช่าซื้อรถยนต์ญี่ปุ่นโดยเน้นรถยนต์ยี่ห้อโตโยต้า
เนื่องจากเป็นรถยนต์ที่ได้รับความนิยมจากตลาดเป็นอย่างมาก

หากแบ่งการให้บริการสินเชื่อเช่าซื้อรถยนต์ของกลุ่มบริษัทตามลักษณะการใช้งานของรถยนต์
จะสามารถแบ่งออกเป็นสินเชื่อเช่าซื้อรถยนต์นั่งส่วนบุคคล และสินเชื่อเช่าซื้อรถเพื่อการพาณิชย์
(ผู้เช่าซื้อมี วัตถุประสงค์ใช้รถยนต์ในการประกอบธุรกิจการค้า ได้แก่ รถกระบะ และรถตู้)

ลูกหนี้สินเชื่อเช่าซื้อรถยนต์คงเหลือของกลุ่มบริษัท จำแนกตามประเภทการใช้รถยนต์* (หน่วย:
ล้านบาท)

  ------------------ -------- -------- -------- -------- ------- --------
  ประเภทรถ           2549              2548              2547    

                     มูลค่า     ร้อยละ    มูลค่า     ร้อยละ    มูลค่า    ร้อยละ

  รถยนต์นั่งส่วนบุคคล     512      47.7     711      47.5     731     43.6

  รถเพื่อการพาณิชย์                                                  

  - รถกระบะ          463      43.2     615      41.1     692     41.3

  - รถตู้              98       9.1      170      11.4     254     15.2

  รวม                1,073    100.0    1,496    100.0    1,677   100.0
  ------------------ -------- -------- -------- -------- ------- --------

  * หลังหักดอกผลเช่าซื้อรอตัดและภาษีมูลค่าเพิ่ม ก่อนหักค่าเผื่อหนี้สงสัยจะสูญ

2.  การตลาดและภาวะการแข่งขัน

    1.  ลักษณะลูกค้า

กลุ่มลูกค้าเป้าหมายสำหรับธุรกิจการให้บริการสินเชื่อเช่าซื้อรถจักรยานยนต์ของกลุ่มบริษัท คือ
บุคคลธรรมดารายย่อยทั่วไปซึ่งเป็นพนักงานหรือลูกจ้างประจำผู้มีรายได้น้อยถึงปานกลางที่ใช้รถจักรยานยนต์
เป็นพาหนะหรือใช้ประกอบอาชีพ

สำหรับธุรกิจการให้บริการสินเชื่อเช่าซื้อรถยนต์นั้น กลุ่มลูกค้าเป้าหมายแบ่งออกตามลักษณะ
การใช้งาน ได้แก่ รถยนต์นั่งส่วนบุคคล และ รถเพื่อการพาณิชย์ ณ สิ้นปี 2549
กลุ่มบริษัทมีสัดส่วนลูกค้ารถยนต์นั่งส่วนบุคคลต่อรถเพื่อการพาณิชย์ 48 : 52

  3.2.2 สภาพการแข่งขันทางธุรกิจ

1.ธุรกิจให้บริการสินเชื่อเช่าซื้อรถจักรยานยนต์

การแข่งขันของธุรกิจการให้บริการสินเชื่อเช่าซื้อรถจักรยานยนต์ในปัจจุบันอยู่ในรูปของการให้บริการสินเชื่อที่รวดเร็วและมีสาขาครอบคลุมสามารถให้บริการลูกค้าอย่างทั่วถึง
การให้บริการสินเชื่อเช่าซื้อรถจักรยานยนต์สามารถแบ่งตามพื้นที่การให้บริการออกเป็นเขตกรุงเทพฯและปริมณฑลและเขตต่างจังหวัด
โดยทั่วไป ในเขตกรุงเทพฯและปริมณฑลจะมีการแข่งขันที่สูงกว่าต่างจังหวัด ทั้งนี้ตั้งแต่ปี 2544
เป็นต้นมา อัตราดอกเบี้ยสำหรับสินเชื่อเพื่อการเช่าซื้อรถจักรยานยนต์โดยทั่วไปอยู่ที่ระดับร้อยละ
1.5 – 2.5 ต่อเดือน
ยกเว้นในบางช่วงเวลาอาจจะมีการจัดส่งเสริมการขายให้กับสินค้าเฉพาะรุ่นในระยะเวลาจำกัด
เพื่อส่งเสริมการขายสินค้า ประเภทนั้นๆ

บริษัทเป็นผู้นำในธุรกิจการให้บริการสินเชื่อเช่าซื้อรถจักรยานยนต์
โดยเป็นผู้ให้บริการสินเชื่อเช่าซื้อรถจักรยานยนต์ที่มีส่วนแบ่งการตลาดสูงสุดเป็นอันดับ 1
ตามการจัดลำดับของสมาคมธุรกิจเช่าซื้อรถจักรยานยนต์ไทยต่อเนื่องมา 24 ปี
โดยส่วนแบ่งการตลาดในเขตกรุงเทพและปริมณฑล ณ สิ้นปี 2549 อยู่ที่ร้อยละ 25.08

  -------------- --------- -------- --------- -------- --------- -------- --------- -------- --------- --------
                 ปี2549              ปี2548              ปี2547              ปี2546              ปี2545     

                 คัน        %        คัน        %        คัน        %        คัน        %        คัน        %

  1. ฐิติกร        76,050    25.08    83,082    31.01    80,504    34.94    59,443    36.42    51,089    36.46

  2. ไฮเวย์       60,021    19.99    49,852    18.61    53,534    23.24    31,589    19.36    28,761    20.53

  3. จีอี แคปปิตอล  41,931    13.82    37,218    13.89    23,172    10.06    15,155    9.29     5,834     4.16

  4. ธนบรรณ      38,816    12.80    15,831    5.91     20,035    8.70     16,552    10.14    17,198    12.27

  5. กรุ๊ปลีส       24,364    8.02     16,510    6.16     16,563    7.19     10,841    6.64     12,229    8.73

  6.             9,983     3.29     8,840     3.30     10,558    4.58     8,345     5.11     6,662     4.76
  อินเตอร์บางจาก                                                                                         

  7. อื่นๆ         52,028    17.00    56,583    21.12    25,989    11.28    21,273    13.03    18,342    13.09

  รวม            303,193   100.00   267,916   100.00   230,355   100.00   163,198   100.00   140,115   100.00
  -------------- --------- -------- --------- -------- --------- -------- --------- -------- --------- --------

ที่มา : สมาคมธุรกิจเช่าซื้อรถจักรยานยนต์ไทย, กรมการขนส่งทางบกและบริษัทฐิติกร จำกัด
(มหาชน)

2. ธุรกิจให้บริการสินเชื่อเช่าซื้อรถยนต์

ในปัจจุบันสถาบันการเงินหลายแห่งได้หันมาขยายสินเชื่อเช่าซื้อรถยนต์เพิ่มมากขึ้นเนื่องจาก
อุตสาหกรรมรถยนต์เป็นอุตสาหกรรมที่มีอัตราการเติบโตอยู่ในระดับสูง
ประกอบกับสภาพคล่องที่มีอยู่มาก ในระบบการเงิน ทำให้นับตั้งแต่ครึ่งหลังของปี 2544 เป็นต้นมา
อัตราดอกเบี้ยสำหรับสินเชื่อเพื่อการเช่าซื้อ รถยนต์ใหม่ของบริษัทเงินทุนอยู่ที่ระดับเฉลี่ยร้อยละ
3.4–4.2 ต่อปีสำหรับรถยนต์นั่งส่วนบุคคล ระดับเฉลี่ยที่ร้อยละ 3.6–4.6
ต่อปีสำหรับรถเพื่อการพาณิชย์
โดยอัตราดอกเบี้ยสำหรับสินเชื่อเพื่อเช่าซื้อรถยนต์มือสองจะอยู่ในช่วงร้อยละ 3.5-13.0 ต่อปี ทั้งนี้
ขึ้นกับประเภทรถยนต์ อายุรถยนต์ คุณสมบัติ ผู้เช่าซื้อ เช่น รายได้ อาชีพ
ภูมิลำเนาของผู้เช่าซื้อและผู้ค้ำประกัน จากสภาวะการแข่งขันทำให้อัตราดอกเบี้ยสินเชื่อเช่าซื้อ
รถยนต์ลดต่ำลงโดยเฉพาะรถยนต์ใหม่ทำให้ผู้ประกอบการบางแห่งมีการปรับตัวและขยายสัดส่วนไปยังการให้สินเชื่อสำหรับรถยนต์มือสองที่มีอัตราดอกเบี้ยสูงกว่า

3.2.3 กลยุทธ์การแข่งขัน

กลุ่มบริษัทมีกลยุทธ์ในการให้บริการสินเชื่อเช่าซื้อเพื่อตอบสนองความต้องการของลูกค้า ดังนี้

  1.การให้บริการลูกค้าที่ดี รวดเร็ว และมีประสิทธิภาพ

กลุ่มบริษัทมีเจ้าหน้าที่สินเชื่อคอยให้บริการประจำตามสำนักงานและ/หรือสาขาของผู้จำหน่าย
รถจักรยานยนต์และรถยนต์ รวม 656 แห่ง และ 63 แห่งตามลำดับ
เจ้าหน้าที่ของกลุ่มบริษัทสามารถแจ้งผลการพิจารณาสินเชื่อเช่าซื้อให้กับลูกค้าทราบภายใน 3
วันสำหรับสินเชื่อเช่าซื้อรถจักรยานยนต์ และ ภายใน 7 วันสำหรับสินเชื่อเช่าซื้อรถยนต์
เมื่อลูกค้าได้รับการอนุมัติสินเชื่อ กลุ่มบริษัทยังสามารถชำระ
ค่าสินค้าให้แก่ผู้จำหน่ายรถจักรยานยนต์และรถยนต์ที่มีประวัติการค้าที่ดีอย่างรวดเร็วภายใต้ขั้นตอนการอนุมัติที่รัดกุม

  2.การสร้างความสัมพันธ์ที่ดีกับพันธมิตรทางธุรกิจ

กลุ่มบริษัทและพันธมิตรทางธุรกิจไม่ว่าจะเป็นผู้จำหน่ายรถจักรยานยนต์และรถยนต์มีความสัมพันธ์ที่ดีทางธุรกิจ
และมีความเชื่อถือซึ่งกันและกันมานานกว่า 30 ปี โดยพันธมิตรทางธุรกิจได้สนับสนุน
การดำเนินธุรกิจของ กลุ่มบริษัทโดยการแนะนำลูกค้า
และร่วมจัดกิจกรรมในการส่งเสริมการขายต่างๆ
ซึ่งส่งผลให้กลุ่มบริษัทมีความได้เปรียบต่อผู้ประกอบการรายอื่น

  3.การเพิ่มช่องทางการชำระเงินค่างวด

เพื่อเพิ่มความสะดวกให้แก่ลูกค้า กลุ่มบริษัทได้เพิ่มช่องทางการรับชำระเงินค่างวดนอกเหนือจากการ
รับชำระเงินผ่านธนาคารพาณิชย์ หรือที่สำนักงานสาขาของบริษัทและบริษัทย่อย
หรือเจ้าหน้าที่บริหารหนี้ โดยลูกค้าสามารถชำระเงินค่างวดได้ที่ Counter Service
ซึ่งกระจายอยู่ตามร้านค้าสะดวกซื้อทั่วประเทศ

  4.การมีเจ้าหน้าที่สินเชื่อและเจ้าหน้าที่บริหารหนี้กระจายอยู่เต็มพื้นที่ที่ให้บริการ

กลุ่มบริษัทมีเจ้าหน้าที่สินเชื่อและเจ้าหน้าที่บริหารหนี้ทั่วกรุงเทพฯปริมณฑลและในต่างจังหวัด
เพื่อครอบคลุมการให้บริการลูกค้าอย่างทั่วถึง
โดยเจ้าหน้าที่ดังกล่าวมีความชำนาญในพื้นที่ที่ครอบคลุมเป็นอย่างดีซึ่งจะส่งผลให้การบริการ
การตรวจสอบข้อมูล การเร่งรัดหนี้สินเป็นไปอย่างมีประสิทธิภาพ

  5.การพัฒนาบุคลากร

กลุ่มบริษัทได้จัดอบรมและพัฒนาความรู้ให้แก่บุคลากรอย่างสม่ำเสมอให้ทันกับการแข่งขันที่เปลี่ยนแปลงไป
เพื่อเพิ่มประสิทธิภาพการทำงานของเจ้าหน้าที่ให้มีมาตรฐานเดียวกันตามที่กลุ่มบริษัทกำหนดซึ่งจะส่งผลให้สามารถบริการลูกค้าได้อย่างรวดเร็ว
และมีประสิทธิภาพ รวมทั้งสามารถลดความเสี่ยงของกลุ่มบริษัทในการให้สินเชื่อ

  6.การเป็นสมาชิกสมาคมเช่าซื้อรถจักรยานยนต์และรถยนต์

กลุ่มบริษัทเป็นผู้ร่วมก่อตั้งและเป็นสมาชิกของสมาคมเช่าซื้อรถจักรยานยนต์
อีกทั้งยังเป็นสมาชิกของสมาคมเช่าซื้อรถยนต์
ส่งผลให้กลุ่มบริษัทสามารถแลกเปลี่ยนข้อมูลและพัฒนามาตรฐานในการดำเนินงาน
อย่างต่อเนื่องตลอดเวลา

  3.2.4 นโยบายราคา

กลุ่มบริษัทไม่มีนโยบายด้านการแข่งขันโดยการตัดราคา แต่จะกำหนดอัตราดอกเบี้ย
โดยพิจารณาตามความเหมาะสม ประกอบกับต้นทุนการดำเนินงานของบริษัท นอกจากนี้ยังพิจารณาถึง
รถจักรยานยนต์หรือรถยนต์ที่เช่าซื้อ ได้แก่ ประเภทและยี่ห้อรถ สภาพและอายุการใช้งานของรถ
รวมถึง คุณสมบัติของผู้เช่าซื้อและ ผู้ค้ำประกัน

-   ช่องทางการจำหน่าย

ในการให้บริการสินเชื่อเช่าซื้อของกลุ่มบริษัทนั้น ลูกค้าจะติดต่อเพื่อขอสินเชื่อเช่าซื้อได้ 3 ช่องทาง
ได้แก่

(1) ติดต่อผู้จำหน่ายสินค้าซึ่งได้แก่ Dealer หรือ Sub dealer
    ที่เป็นพันธมิตรทางธุรกิจกับทางกลุ่มบริษัท โดยผู้จำหน่ายสินค้าจะแนะนำลูกค้าให้แก่กลุ่มบริษัท

(2) ติดต่อผ่านเจ้าหน้าที่สินเชื่อ

(3) ติดต่อกลุ่มบริษัทโดยตรงผ่านสำนักงานใหญ่หรือสำนักงานสาขา

ทั้งนี้ กลุ่มบริษัทได้ให้บริการผ่านช่องทางแรกประมาณร้อยละ 95
ทั้งนี้กลุ่มบริษัทได้ยึดนโยบายประกอบธุรกิจในลักษณะประสานประโยชน์ร่วมกันทุกฝ่าย และ
มุ่งรักษาความสัมพันธ์ที่ดีกับพันธมิตรทางธุรกิจทุกราย
ทำให้บริษัทสามารถขยายพันธมิตรธุรกิจเพิ่มขึ้นอย่างต่อเนื่องทุกปี

ตั้งแต่ปี 2544 จนถึงปัจจุบัน กลุ่มบริษัทมีการทยอยเพิ่มจำนวนสาขาอย่างต่อเนื่องจาก 27 สาขา ณ
สิ้นปี 2544 เป็น64 สาขา ณ สิ้นปี 2549 ครอบคลุม 34 จังหวัดทั่วทุกภาคของประเทศ

6.  แนวโน้มอุตสาหกรรม

ในช่วงหลายปีที่ผ่านมา
ธุรกิจการให้บริการทางการเงินโดยเฉพาะธุรกิจเช่าซื้อมีอัตราการเติบโตสูงมาก ทั้งนี้
เนื่องมาจากการขยายตัวของเศรษฐกิจ สำหรับในปี 2549 นั้น
เศรษฐกิจมีการชะลอตัวลงเนื่องจากปัจจัยลบน้ำท่วมรุนแรงและยาวนานใน 47 จังหวัด
ทางด้านราคาน้ำมันซึ่งสูงเป็นประวัติการณ์
ประกอบกับดอกเบี้ยซึ่งมีแนวโน้มสูงขึ้นอีกทั้งค่าเงินบาทแข็งค่าที่สุดเมื่อเทียบกับเงินสกุลอื่นๆเป็นผลให้การส่งออกและการแข่งขันในตลาดโลกลดลง
ทำให้ตลาดรถจักรยานยนต์ มีการขยายตัวลดลง 6.3 % เมื่อเทียบกับปี 2548 ที่ 1,976,493 คัน
ผู้บริโภคเพิ่มความระมัดระวังในการบริโภคมากขึ้น
เนื่องจากภาวะเงินเฟ้อสูงและความไม่แน่นอนของรายได้ในอนาคต
ซึ่งอาจทำให้แนวโน้มอุตสาหกรรมรถจักรยานยนต์และการให้บริการเช่าซื้อชะลอตัวในปี 2550

สถานที่ตั้งสำนักงานใหญ่และสาขา ณ 31 ธันวาคม 2549

+----------------------+-----------------------+-----------------------+
| บริษัท ฐิติกร จำกัด       |                       |                       |
| (มหาชน)              |                       |                       |
+======================+=======================+=======================+
| 1.  สำนักงานใหญ่       | 2.  สาขากรุงเทพฯ       | 3.  สาขากรุงเทพฯ       |
|                      |                       |                       |
|   เลขที่ 69            |   เลขที่ 71 ถนนรามคำแหง | เลขที่ 100/65 หมู่ที่ 3     |
|   ถนนรามคำแหง        |   แขวงหัวหมาก          | ซอยเพชรเกษม 65        |
|   แขวงหัวหมาก         |                       |                       |
|   เขตบางกะปิ          | เขตบางกะปิ             | ถนนเพชรเกษม           |
|                      |                       | แขวงบางแคเหนือ         |
|   กรุงเทพฯ 10240      | กรุงเทพมหานคร 10240    |                       |
|                      |                       | เขตภาษีเจริญ กรุงเทพฯ    |
|                      |                       | 10160                 |
+----------------------+-----------------------+-----------------------+
| 4.  สาขาฉะเชิงเทรา    | 5.  สาขาศรีราชา        | 6.  สาขาแกลง          |
|                      |                       |                       |
|   เลขที่ 18/10 หมู่ที่ 5   |   เลขที่ 15/27 หมู่ที่ 4    |   เลขที่ 204/159        |
|   ถนนสุขประยูร ตำบล    |   ถนนสุขุมวิท ตำบลสุรศักดิ์  |   ถนนเลาหพันธ์          |
|   บางตีนเป็ด อำเภอเมือง |   อำเภอศรีราชา         |                       |
|                      |                       | ตำบลทางเกวียน          |
|   จังหวัดฉะเชิงเทรา     |   จังหวัดชลบุรี 20110     | อำเภอแกลง             |
|   24000              |                       |                       |
|                      |                       | จังหวัดระยอง 21110      |
+----------------------+-----------------------+-----------------------+
| 7.  สาขาจันทบุรี        | 8. สาขาชัยนาท          | 9. สาขาปากช่อง         |
|                      |                       |                       |
|   เลขที่ 183/6-7       |   เลขที่ 215/20-21      | เลขที่ 520 ถนนมิตรภาพ    |
|   ถนนศรีรัตน์           |   ถนนพรหมประเสริฐ      | ตำบลปากช่อง            |
|   ตำบลจันทนิมิต         |                       |                       |
|   อำเภอเมือง          | ตำบลบ้านกล้วย อำเภอเมือง | อำเภอปากช่อง           |
|   จังหวัดจันทบุรี 22000   |                       | จังหวัดนครราชสีมา 30130  |
|                      | จังหวัดชัยนาท 17000      |                       |
+----------------------+-----------------------+-----------------------+
| 10. สาขานครราชสีมา    | 11. สาขากำแพงเพชร     | 12. สาขาขอนแก่น        |
|                      |                       |                       |
|   เลขที่ 189,191       |   เลขที่ 456/1          | เลขที่ 114/60-64        |
|   ถนนมิตรภาพ          |   ถนนเจริญสุข           | ถนนมิตรภาพ             |
|                      |   ตำบลในเมือง          |                       |
|   ตำบลในเมือง         |                       | ตำบลในเมือง อำเภอเมือง  |
|   อำเภอเมือง          |   อำเภอเมือง           |                       |
|                      |   จังหวัดกำแพงเพชร      |   จังหวัดขอนแก่น 40000   |
|   จังหวัดนครราชสีมา     |   62000               |                       |
|   30000              |                       |                       |
+----------------------+-----------------------+-----------------------+
| 13. สาขาลพบุรี         | 14. สาขาสุราษฎร์ธานี     | 15. สาขานครปฐม        |
|                      |                       |                       |
| เลขที่ 67/25-26        | เลขที่ 97/22 ถนนชนเกษม  | เลขที่ 312 ถนนเทศา      |
| ถนนนเรศวร            | ตำบลมะขามเตี้ย          | ตำบลพระประโทน         |
|                      |                       |                       |
| ตำบลทะเลชุบศร         | อำเภอเมือง             | อำเภอเมือง จังหวัดนครปฐม |
| อำเภอเมือง            | จังหวัดสุราษฎร์ธานี 84000  | 73000                 |
|                      |                       |                       |
| จังหวัดลพบุรี 15000      |                       |                       |
+----------------------+-----------------------+-----------------------+
| 16. สาขาบุรีรัมย์        | 17. สาขานครศรีธรรมราช  | 18. สาขาสุพรรณบุรี       |
|                      |                       |                       |
| เลขที่ 239/1-2 หมู่ที่ 8   | เลขที่ 186/17-18        | เลขที่ 45/9-10 หมู่ที่ 4    |
| ตำบลอิสาณ             | ถนนอ้อมค่ายวชิราวุธ       | ตำบลสนามชัย            |
|                      |                       |                       |
| อำเภอเมือง            | ตำบลท่าวัง อำเภอเมือง    | อำเภอเมือง             |
|                      |                       | จังหวัดสุพรรณบุรี 72000    |
| จังหวัดบุรีรัมย์ 31000     | จังหวัดนครศรีธรรมราช     |                       |
|                      | 80000                 |                       |
+----------------------+-----------------------+-----------------------+
| 19. สาขานครสวรรค์     | 20. สาขาชลบุรี          | 21. สาขาพัทยา          |
|                      |                       |                       |
| เลขที่ 434/59-60 หมู่ที่   | เลขที่ 5/8-9            | เลขที่ 23/10-11         |
| 10                   | ถนนวชิรปราการ          | ตำบลนาเกลือ            |
|                      |                       |                       |
| ตำบลนครสวรรค์ตก       | ตำบลบางปลาสร้อย        | อำเภอบางละมุง          |
| อำเภอเมือง            | อำเภอเมือง             |                       |
|                      |                       | จังหวัดชลบุรี 20150       |
| จังหวัดนครสวรรค์ 60000  | จังหวัดชลบุรี 20000       |                       |
+----------------------+-----------------------+-----------------------+
| 22. สาขาบ้านฉาง       | 23. สาขาตราด          | 24. สาขาพนมสารคาม     |
|                      |                       |                       |
| เลขที่ 138/3 หมู่ที่ 3     | เลขที่ 154/4-5 หมู่ที่ 5    | เลขที่ 155/41-42 หมู่ที่ 4  |
| ตำบลบ้านฉาง           | ตำบลหนองเสม็ด          | ตำบลเมืองเก่า           |
|                      |                       |                       |
| อำเภอบ้านฉาง          | อำเภอเมือง จังหวัดตราด   | อำเภอพนมสารคาม        |
| จังหวัดระยอง 21130     | 23000                 | จังหวัดฉะเชิงเทรา 24120  |
+----------------------+-----------------------+-----------------------+
| 25. สาขากบินทร์บุรี      | 26. สาขานครนายก       | 27. สาขาเพชรบุรี        |
|                      |                       |                       |
| เลขที่ 123-125 หมู่ที่ 16  | เลขที่ 75/9-10 หมู่ที่ 1    | เลขที่ 94/10, 94/11 หมู่ที่ |
| ตำบลเมืองเก่า          | ตำบลท่าช้าง             | 1 ตำบลต้นมะม่วง         |
|                      |                       |                       |
| อำเภอกบินทร์บุรี         | อำเภอเมือง             | อำเภอเมือง จังหวัดเพชรบุรี |
| จังหวัดปราจีนบุรี 25240   | จังหวัดนครนายก 26000    | 76000                 |
+----------------------+-----------------------+-----------------------+
| 28. สาขาหัวหิน         | 29. สาขากาญจนบุรี       | 30. สาขาอ่างทอง        |
|                      |                       |                       |
| เลขที่ 75/16 ตำบลหัวหิน  | เลขที่ 284/24 ถนนแสงชูโต | เลขที่ 82/21 ตำบลย่านซื่อ  |
| อำเภอหัวหิน            | ตำบลบ้านเหนือ           | อำเภอเมือง             |
|                      |                       |                       |
| จังหวัดประจวบคีรีขันธ์     | อำเภอเมือง             | จังหวัดอ่างทอง 14000     |
| 77110                | จังหวัดกาญจนบุรี 71000    |                       |
+----------------------+-----------------------+-----------------------+
| 31. สาขาอยุธยา        | 32. สาขาระยอง         | 33. สาขาชุมพร          |
|                      |                       |                       |
|   เลขที่ ฑ. 143/3-4    |   เลขที่ 43/5-6         |   เลขที่ 32/11-12 หมู่ที่   |
|   หมู่ที่ 8 ถนนป่ามะพร้าว  |   ถนนจันทอุดม           |   11 ถนนชุมพร-ระนอง    |
|                      |   ตำบลท่าประดู่          |                       |
|   ตำบลหัวรอ           |                       |   ตำบลวังไผ่ อำเภอเมือง  |
|   อำเภอพระนครศรีอยุธยา |   อำเภอเมือง           |                       |
|                      |                       |   จังหวัดชุมพร 86000     |
| จังหวัดพระนครศรีอยุธยา   | จังหวัดระยอง 21000      |                       |
| 13000                |                       |                       |
+----------------------+-----------------------+-----------------------+
| 34. สาขาตรัง          | 35. สาขาอุดรธานี        | 36. สาขาสุโขทัย         |
|                      |                       |                       |
|   เลขที่ 50/9-10 หมู่ที่   |   เลขที่ 148/10 หมู่ที่ 5   |   เลขที่ 50/12          |
|   10 ตำบลโคกหล่อ      |   ตำบลหมากแข้ง         |   ถนนบาลเมือง          |
|                      |                       |                       |
| อำเภอเมือง            |   อำเภอเมือง           | ตำบลธานี อำเภอเมือง     |
|                      |                       |                       |
| จังหวัดตรัง 92000       |   จังหวัดอุดรธานี 41000   | จังหวัดสุโขทัย 64000      |
+----------------------+-----------------------+-----------------------+
| 37. สาขาเชียงใหม่      | 38. สาขาเชียงราย       | 39. สาขาลำปาง         |
|                      |                       |                       |
|   เลขที่ 267/14        |   เลขที่ 70/6-9 หมู่ที่ 13  |   เลขที่ 342/13         |
|   ถนนช้างคลาน         |   ถนนพหลโยธิน          |   ถนนพหลโยธิน          |
|                      |                       |                       |
| ตำบลช้างคลาน          |   ตำบลรอบเวียง         |   ตำบลหัวเวียง          |
| อำเภอเมือง            |   อำเภอเมือง           |                       |
|                      |                       | อำเภอเมือง จังหวัดลำปาง  |
| จังหวัดเชียงใหม่ 50100   |   จังหวัดเชียงราย 57000  | 52000                 |
+----------------------+-----------------------+-----------------------+
| 40. สาขาท่าใหม่        | 41. สาขาสิงห์บุรี         | 42. สาขาร้อยเอ็ด        |
|                      |                       |                       |
| เลขที่ 81/76 หมู่ที่ 3     |   เลขที่ 729-730        | เลขที่ 38/27 ถนนสันติสุข   |
| ถนนสุขุมวิท             |   ถนนวิไลจิตต์           | ตำบลในเมือง            |
|                      |   ตำบลบางพุทรา         |                       |
| ตำบลทุ่งเบญจา          |                       | อำเภอเมืองร้อยเอ็ด       |
| อำเภอท่าใหม่           |   อำเภอเมือง           |                       |
|                      |                       | จังหวัดร้อยเอ็ด 45000     |
| จังหวัดจันทบุรี 22120     |   จังหวัดสิงห์บุรี 16000    |                       |
+----------------------+-----------------------+-----------------------+
| 43. สาขาพิษณุโลก       | 44. สาขานางรอง        |                       |
|                      |                       |                       |
| เลขที่ 29/70-71        |   เลขที่ 781/26         |                       |
| ถนนธรรมบูชา           |   ถนนโชคชัย-เดชอุดม     |                       |
|                      |                       |                       |
| ตำบลในเมือง           |   ตำบลนางรอง          |                       |
| อำเภอเมืองพิษณุโลก      |   อำเภอนางรอง         |                       |
|                      |                       |                       |
| จังหวัดพิษณุโลก 65000    |   จังหวัดบุรีรัมย์ 31110    |                       |
+----------------------+-----------------------+-----------------------+

+--------------------+----------------------+-------------------------+
| บริษัท ซี.วี.เอ. จำกัด  |                      |                         |
+--------------------+----------------------+-------------------------+
| 1.  สำนักงานใหญ่     | 2.  สาขากรุงเทพฯ      | 3.  สาขาพนมสารคาม       |
|                    |                      |                         |
|   เลขที่ 69          | เลขที่ 71 ถ.รามคำแหง   |   เลขที่ 155/41-42 หมู่ที่ 4  |
|   ถนนรามคำแหง      | แขวงหัวหมาก           |   ตำบลเมืองเก่า           |
|                    |                      |   อำเภอพนมสารคาม        |
| แขวงหัวหมาก         | เขตบางกะปิ            |   จังหวัดฉะเชิงเทรา 24000  |
| เขตบางกะปิ          | จังหวัดกรุงเทพฯ 10240   |                         |
| กรุงเทพมหานคร 10240 |                      |                         |
+--------------------+----------------------+-------------------------+
| 4.  สาขาชลบุรี       | 5.  สาขาพัทยา         | 6.  สาขาศรีราชา          |
|                    |                      |                         |
|   เลขที่ 5/9         |   เลขที่ 23/10-11 หมู่ที่  |   เลขที่ 15/27 หมู่ที่ 4      |
|   ถนนวชิรปราการ     |   6 ถนนสุขุมวิท         |   ถนนสุขุมวิท ตำบลสุรศักดิ์    |
|   ตำบลบางปลาสร้อย   |   ตำบลนาเกลือ         |   อำเภอศรีราชา จังหวัดชลบุรี |
|   อำเภอเมือง        |   อำเภอบางละมุง       |   20110                 |
|   จังหวัดชลบุรี 20000  |                      |                         |
|                    |   จังหวัดชลบุรี 20150    |                         |
+--------------------+----------------------+-------------------------+
| 7.  สาขาระยอง      | 8.  สาขาแกลง         | 9.  สาขาบ้านฉาง          |
|                    |                      |                         |
|   เลขที่ 43/5-6      |   เลขที่ 204/159-160   |   เลขที่ 138/3 หมู่ที่ 3      |
|   ถนนจันทอุดม        |   ถนนสุขุมวิท           |   ตำบลบ้านฉาง            |
|   ตำบลท่าประดู่       |   ตำบลทางเกวียน       |                         |
|   อำเภอเมือง        |   อำเภอแกลง          | อำเภอบ้านฉาง จังหวัดระยอง  |
|   จังหวัดระยอง 21000 |   จังหวัดระยอง 21110   | 21130                   |
+--------------------+----------------------+-------------------------+
| 10. สาขาจันทบุรี      | 11. สาขาตราด         | 12. สาขาอยุธยา           |
|                    |                      |                         |
|   เลขที่ 183/6-7     |   เลขที่ 154/4-5 หมู่ที่5  |   เลขที่ ฑ. 143/3-4 หมู่ที่ 8 |
|   ถนนตรีรัตน์         |   ถ.ตราด-แหลมงอบ     |   ถนนป่ามะพร้าว           |
|                    |   ตำบลหนองเสม็ด       |                         |
|   ตำบลจันทนิมิต       |   อำเภอเมือง          |   ตำบลหัวรอ              |
|   อำเภอเมือง        |   จังหวัดตราด 23000    |   อำเภอพระนครศรีอยุธยา    |
|                    |                      |                         |
|   จังหวัดจันทบุรี 22000 |                      |   จังหวัดพระนครศรีอยุธยา    |
|                    |                      |   13000                 |
+--------------------+----------------------+-------------------------+
| 13. สาขานครนายก    | 14. สาขาอ่างทอง       | 15. สาขากาญจนบุรี         |
|                    |                      |                         |
| เลขที่ 75/9-10 หมู่ที่ 1 |   เลขที่ 82/21 หมู่ที่ 1   | เลขที่ 284/24 ถนนแสงชูโต   |
| ตำบลท่าช้าง          |   ตำบลย่านซื่อ          | ตำบลบ้านเหนือ             |
|                    |   อำเภอเมือง          |                         |
| อำเภอเมือง          |   จังหวัดอ่างทอง 14000  |   อำเภอเมือง             |
| จังหวัดนครนายก 26000 |                      |   จังหวัดกาญจนบุรี 71000    |
+--------------------+----------------------+-------------------------+
| 16. สาขากบินทร์บุรี    | 17. สาขาเพชรบุรี       | 18. สาขาฉะเชิงเทรา       |
|                    |                      |                         |
| เลขที่ 123-125 หมู่ที่   | เลขที่ 94/10, 94/11    | เลขที่ 18/10 ถนนสุขประยูร   |
| 16                 | หมู่ที่ 1                |                         |
|                    |                      | ตำบลบางตีนเป็ด อำเภอเมือง  |
| ตำบลเมืองเก่า        | ตำบลต้นมะม่วง          |                         |
| อำเภอกบินทร์บุรี       |                      | จังหวัด ฉะเชิงเทรา 24000   |
|                    |   อำเภอเมือง          |                         |
| จังหวัดปราจีนบุรี 25240 |   จังหวัดเพชรบุรี 76000  |                         |
+--------------------+----------------------+-------------------------+
| 19. สาขาหัวหิน       |                      |                         |
|                    |                      |                         |
|   เลขที่ 75/16       |                      |                         |
|   ถนนชมสินธ์         |                      |                         |
|                    |                      |                         |
|   ตำบลหัวหิน         |                      |                         |
|   อำเภอหัวหิน        |                      |                         |
|                    |                      |                         |
| จังหวัดประจวบคีรีขันธ์   |                      |                         |
| 77110              |                      |                         |
+--------------------+----------------------+-------------------------+
| บริษัท ชยภาค จำกัด    |                      |                         |
+--------------------+----------------------+-------------------------+
|   1. สำนักงานใหญ่    |                      |                         |
|   เลขที่ 71          |                      |                         |
|   ถนนรามคำแหง      |                      |                         |
|   แขวงหัวหมาก       |                      |                         |
|   เขตบางกะปิ        |                      |                         |
|   กรุงเทพฯ 10240    |                      |                         |
+--------------------+----------------------+-------------------------+

ภาวะตลาดรถจักรยานยนต์และรถยนต์โดยรวมทั่วประเทศ

ธุรกิจเช่าซื้อรถจักรยานยนต์และรถยนต์จะแปรผันตามภาวะตลาดรถจักรยานยนต์และรถยนต์ซึ่งขึ้น
อยู่กับภาพรวมเศรษฐกิจของประเทศ ตั้งแต่ปี 2545 เป็นต้นมา
ภาวะเศรษฐกิจของประเทศได้แสดงสัญญาณ ฟื้นตัวขึ้น ดังจะเห็นได้จาก
ยอดจำหน่ายรถจักรยานยนต์ทั่วประเทศที่เพิ่มขึ้นจาก 783,716 คันในปี 2543 เป็น 2,109,227
คัน ในปี 2548 แต่สำหรับในปี 2549
ภาวะเศรษฐกิจของประเทศมีการชะลอตัวทำให้ยอดจำหน่ายรถจักรยานยนต์ลดลงเหลือเพียง1,976,493
คัน คิดเป็นอัตราการขยายตัวเฉลี่ยต่อปี (Compounded Annual Growth Rate) ร้อยละ 16.7
ขณะเดียวกัน ยอดจำหน่ายรถยนต์เพิ่มขึ้นจาก 262,249 คันในปี 2543 เป็น 703,432 คันในปี
2548 และ 682,500 ในปี 2549 หรือคิดเป็นอัตราการขยายตัวเฉลี่ยต่อปีร้อยละ 17.3
และยอดจำหน่ายรถจักรยานยนต์ และรถยนต์ทั่วประเทศสำหรับปี 2549 จะเห็นได้ว่า
รถจักรยานยนต์มียอดจำหน่าย 1,976,493 คัน รถยนต์มียอดจำหน่าย 682,500 คัน
ซึ่งต่ำกว่ายอดจำหน่ายปี 2548 ร้อยละ 6.3 และ 3.0 ตามลำดับ
กลุ่มผู้ผลิตรถจักรยานยนต์และรถยนต์รายใหญ่ คาดว่าในปี 2550
ยอดจำหน่ายรถจักรยานยนต์และรถยนต์ทั่วประเทศไม่ต่ำกว่า 1,770,000 คัน และ 700,000 คัน
ตามลำดับ

ปริมาณการจำหน่ายยานยนต์โดยรวมทั่วประเทศ (หน่วย: คัน)

+-----------------+---------+---------+---------+---------+---------+
| ประเภทรถ        | 2549    | 2548    | 2547    | 2546    | 2545    |
+=================+=========+=========+=========+=========+=========+
|   รถยนต์นั่ง       |         |         |         |         |         |
|                 | 191,885 | 188,211 | 209,103 | 179,418 | 126,330 |
+-----------------+---------+---------+---------+---------+---------+
|   รถยนต์เชิงพาณิชย์ |         |         |         |         |         |
|                 | 490,615 | 515,211 | 416,936 | 353,758 | 283,073 |
+-----------------+---------+---------+---------+---------+---------+
|   รวมรถยนต์      |         |         |         |         |         |
|                 | 682,500 | 703,432 | 626,039 | 533,176 | 409,403 |
+-----------------+---------+---------+---------+---------+---------+
|   % เปลี่ยนแปลง   |   -3.0  |   12.3  |   17.4  |   30.2  |   37.8  |
+-----------------+---------+---------+---------+---------+---------+
|   รถจักรยานยนต์   | 1,      | 2,      | 2,      | 1,      | 1,      |
|                 | 976,493 | 109,227 | 037,479 | 767,074 | 316,432 |
+-----------------+---------+---------+---------+---------+---------+
|   % เปลี่ยนแปลง   |   -6.3  |   3.5   |   15.3  |   34.2  |   42.0  |
+-----------------+---------+---------+---------+---------+---------+

ที่มา: ธนาคารแห่งประเทศไทย,สมาคมธุรกิจเช่าซื้อไทย,กรมการขนส่งทางบก

แนวโน้มการเติบโตสินเชื่อเช่าซื้อรถจักรยานยนต์และรถยนต์โดยรวมทั่วประเทศ

แนวโน้มสินเชื่อเพื่อการเช่าซื้อในที่นี้พิจารณาจากสินเชื่อเช่าซื้อรถยนต์ที่อนุมัติโดยบริษัทเงินทุน
โดยเห็นว่ามีอัตราการเติบโตตลอดมานับแต่ปี 2543 จนถึงปี 2547
โดยยอดเงินให้กู้ยืมและลูกหนี้คงเหลือ ณ สิ้นปี 2543 เท่ากับ 23,873 ล้านบาท เพิ่มขึ้นเป็น
79,328 ล้านบาท ณ สิ้นปี 2545 และ ณ สิ้นปี 2546 และสิ้นปี 2547
มียอดสูงขึ้นอย่างก้าวกระโดดเป็น 137,203 ล้านบาท และ 175,337 ล้านบาทตามลำดับ
มาจนถึงสิ้นปี 2548 และสิ้นปี 2549 ลดลงเหลือเพียง 133,879 ล้านบาทและ 40,363
ล้านบาทตามลำดับ

เงินให้กู้ยืมและลูกหนี้ของบริษัทเงินทุน แยกตามประเภทธุรกิจ ณ วันที่ 31 ธันวาคม 2545 - 2549

  -------------------------------------------------------------------------------
  (หน่วย: ล้านบาท)                2549      2548      2547      2546      2545
  ----------------------------- --------- --------- --------- --------- ---------
  การเกษตร,ประมง,ป่าไม้,เหมืองแร่   145       281       601       623       1,167

  การอุตสาหกรรม                  2,329     4,897     16,770    17,790    17,880

  การค้าส่ง ค้าปลีก การนำเข้า        1,506     2,356     8,228     8,807     8,201
  การส่งออก                                                              

  การธนาคารและธุรกิจการเงิน        1,404     2,675     21,606    21,051    22,072

  การก่อสร้าง                     609       958       1,895     1,722     2,114

  ธุรกิจอสังหาริมทรัพย์               4,062     4,860     31,420    23,514    22,271

  การสาธารณูปโภคและบริการ         5,979     5,757     11,790    12,647    12,286

  การบริโภคส่วนบุคคล                                                       

  เพื่อที่อยู่อาศัย                    895       2,121     5,327     6,609     6,562

  เพื่อเช่าซื้อรถยนต์และรถจักรยานยนต์   40,363    133,879   175,337   137,203   79,328

  อื่นๆ                           1,654     3,307     6,800     5,940     5,600

  ธุรกิจการเช่าซื้อ                  26        968       1,356     752       455

  รวมเงินให้กู้ยืมและลูกหนี้            58,972    162,059   281,130   236,657   177,936
  -------------------------------------------------------------------------------

ที่มา: ธนาคารแห่งประเทศไทย

ภาวะตลาดรถจักรยานยนต์ในกรุงเทพฯ และปริมณฑล

สำหรับภาวะตลาดรถจักรยานยนต์ในเขตกรุงเทพฯ และปริมณฑล
ซึ่งกลุ่มบริษัทเป็นผู้นำทางการตลาดในเขตพื้นที่ดังกล่าว เมื่อพิจารณาพบว่านับแต่ปี 2541
เป็นต้นมายอดจำหน่ายรถจักรยานยนต์สูงขึ้นจาก 134,216 คัน ในปี 2544 เป็น 343,516 คันในปี
2549 โดยมีอัตราการขยายตัวเฉลี่ยต่อปี (Compounded Annual Growth Rate) ร้อยละ 20.7

แนวโน้มการเติบโตของสินเชื่อเพื่อการเช่าซื้อรถจักรยานยนต์ในเขตกรุงเทพและปริมณฑล

จากยอดจำหน่ายรถจักรยานยนต์ในเขตกรุงเทพและปริมณฑลทั้งหมด
แบ่งเป็นการซื้อโดยสินเชื่อเช่าซื้อประมาณ ร้อยละ 66 – 80
และการเช่าซื้อด้วยเงินสดประมาณร้อยละ 20 – 34 จากอัตราดังกล่าวกลุ่มบริษัทคาดว่าในปี 2550
สัดส่วนการซื้อรถ
จักรยานยนต์ในเขตกรุงเทพฯและปริมณฑลด้วยสินเชื่อเช่าซื้อคาดว่าจะสูงขึ้นในทิศทางเดียวกันกับอัตราการขยายตัวของตลาดรถจักรยานยนต์

ยอดจำหน่ายรถจักรยานยนต์ และสัดส่วนเปรียบเทียบระหว่างการซื้อด้วยสินเชื่อเช่าซื้อและเงินสด

(ในเขตกรุงเทพฯ และปริมณฑล)

  ---------------------------------------------------------------------------------------------------
  (หน่วย: คัน)                              2549        2548        2547        2546        2545
  --------------------------------------- ----------- ----------- ----------- ----------- -----------
  ยอดจำหน่ายรถจักรยานยนต์ทั่วประเทศ            1,976,493   2,109,227   2,043,634   1,767,074   1,328,194

  ยอดจำหน่ายรถจักรยานยนต์ในเขตกรุงเทพฯ        379,961     346,635     315,275     248,150     213,557
  และปริมณฑล                                                                               

  ร้อยละยอดจำหน่ายรถจักรยานยนต์ในเขตกรุงเทพฯ   19.22       16.43       15.43       14.05       16.08
  และปริมณฑล                                                                               

  ปริมาณการซื้อด้วยสินเชื่อในเขตกรุงเทพฯ          303,193     267,916     230,355     163,198     140,115
  และปริมณฑล                                                                               

  ร้อยละการซื้อด้วยสินเชื่อ                      79.80       77.29       73.06       65.76       65.61

  ปริมาณการซื้อด้วยเงินสดในเขตกรุงเทพฯ          76,768      78,719      84,920      84,952      73,442
  และปริมณฑล                                                                               

  ร้อยละการซื้อด้วยเงินสด                      20.20       22.71       26.94       34.23       34.39
  ---------------------------------------------------------------------------------------------------

ที่มา : ข้อมูลจากสมาคมธุรกิจเช่าซื้อรถจักรยานยนต์,กรมการขนส่งทางบก

  3.3 การจัดหาบริการ

  3.3.1 แหล่งที่มาของเงินทุน

แหล่งที่มาของเงินทุนของกลุ่มบริษัทสามารถสรุปได้ดังนี้

1.เงินที่ได้รับจากการชำระค่างวด
เป็นแหล่งเงินทุนที่สำคัญของกลุ่มบริษัทโดยกลุ่มบริษัทจะนำเงินที่ได้รับจากการชำระค่างวดของลูกค้าในส่วนที่เหลือจากการหักค่าใช้จ่ายต่างๆ
ไปเป็นเงินทุนในการให้ สินเชื่อกับลูกค้า

2.เงินกู้ยืมระยะสั้นจากธนาคารพาณิชย์ สถาบันการเงิน ซึ่งอยู่ในรูปของเงินกู้ยืมหมุนเวียนจาก
ธนาคารพาณิชย์ทั้งในประเทศและต่างประเทศ

3. เงินที่ได้รับจากการจำหน่ายหุ้นกู้ ซึ่งจำหน่ายให้แก่ผู้ลงทุนสถาบัน อายุหุ้นกู้ประมาณ 2 ปี และ
3.5 ปี ซึ่งสอดคล้องกับอายุการให้สินเชื่อเช่าซื้อโดยเฉลี่ยแก่ลูกค้าใหม่

4. ส่วนของผู้ถือหุ้นซึ่งประกอบด้วยทุนจดทะเบียนและเรียกชำระแล้ว และกำไรสะสม
สำหรับนโยบายการจัดหาเงินทุนในอนาคต
กลุ่มบริษัทมีนโยบายในการจัดหาแหล่งเงินทุนให้สอดคล้องกับวัตถุประสงค์การใช้เงิน
โดยคำนึงถึงความเหมาะสมของระยะเวลาการชำระคืนและอัตราส่วนหนี้สินต่อส่วนของผู้ถือหุ้น

2.  การให้กู้ยืม

1)  นโยบายการให้กู้ยืม

กลุ่มบริษัทให้ความสำคัญต่อความสามารถในการชำระคืนหนี้ของลูกค้า โดยได้กำหนดคุณสมบัติ
เบื้องต้นของผู้ขอสินเชื่อว่าต้องมีรายได้ที่เพียงพอต่อการชำระค่างวด
มีอาชีพการงานที่มั่นคงและที่อยู่อาศัยเป็นหลักแหล่งอยู่ในพื้นที่ที่ให้บริการได้
โดยลูกค้าเป้าหมายของกลุ่มบริษัท คือ บุคคลธรรมดารายย่อยทั่วไป
ซึ่งมีรายได้เพียงพอตามเกณฑ์มาตรฐานของกลุ่มบริษัท

2)  ธุรกิจให้บริการสินเชื่อเช่าซื้อรถจักรยานยนต์และรถยนต์

  ขั้นตอนการพิจารณาสินเชื่อเบื้องต้น

หลังจากที่ผู้ขอสินเชื่อได้แสดงความประสงค์ในการเช่าซื้อต่อเจ้าหน้าที่สินเชื่อ
เจ้าหน้าที่สินเชื่อจะพิจารณาความเหมาะสมของผู้ขอสินเชื่อ โดยพิจารณาจากความมั่นคงของรายได้
อาชีพ หลักแหล่งที่อยู่อาศัย และคุณสมบัติของผู้ค้ำประกัน
ในกรณีของรถยนต์ซึ่งเกือบทั้งหมดจะเป็นรถยนต์มือสองจะทำการประเมินสภาพและราคารถยนต์ตามคู่มือการประเมินราคารถยนต์
(Blue Book)
สำหรับรถจักรยานยนต์ซึ่งทั้งหมดเป็นรถใหม่กลุ่มบริษัทจะเป็นผู้กำหนดเงื่อนไขการรับเช่าซื้อ
ต่อจากนั้น เจ้าหน้าที่สินเชื่อจะตกลงเงื่อนไขการ ให้สินเชื่อเช่าซื้อได้แก่ ยอดจัดหรือเงินดาวน์
ค่างวด ค่าทะเบียนและ พ.ร.บ.
และค่าประกันภัยก่อนลงนามทำสัญญาเช่าซื้อเจ้าหน้าที่สินเชื่อจะแจ้งรายละเอียดผู้ขอสินเชื่อเบื้องต้นไปยังสำนักงานเพื่อให้ผู้จัดการฝ่ายสินเชื่อดำเนินการตรวจสอบประวัติของผู้ขอสินเชื่อจากระบบฐานข้อมูลของกลุ่มบริษัทว่าบุคคลดังกล่าวอยู่ในบัญชีรายชื่อต้องห้าม
(Black List) ของทางกลุ่มบริษัทหรือไม่ รวมถึงตรวจสอบภาระผูกพันอื่นที่อยู่ระหว่างการพิจารณา
หรืออยู่ระหว่างการผ่อนชำระกับกลุ่มบริษัท
(ทั้งนี้บัญชีรายชื่อดังกล่าวเป็นรายชื่อที่กลุ่มบริษัทจัดทำขึ้นเอง
โดยรวบรวมประวัติการชำระเงินค่างวดของผู้ที่เคยขอสินเชื่อเช่าซื้อจากกลุ่มบริษัท รายชื่อต้องห้าม
คือ รายชื่อลูกค้าที่มีปัญหาในการชำระเงินในอดีต)

ขั้นตอนการตรวจสอบข้อมูลและเอกสารประกอบการพิจารณาสินเชื่อ

กลุ่มบริษัทจะดำเนินการตรวจสอบประวัติผู้ขอสินเชื่อ หากผู้ขอสินเชื่อมีประวัติดีหรือไม่มีรายชื่ออยู่ใน
Black List ของฐานข้อมูลกลุ่มบริษัท เจ้าหน้าที่สินเชื่อจะให้ผู้ขอสินเชื่อกรอกข้อมูลในคำขอ
สินเชื่อพร้อมยื่นเอกสารประกอบการขอสินเชื่อ ซึ่งประกอบด้วย สำเนาบัตรประจำตัวประชาชน
สำเนาทะเบียนบ้าน สำเนาใบเสร็จเงินเดือน และเอกสารของผู้ค้ำประกัน
โดยผู้ขอสินเชื่อจำเป็นต้องแสดงเอกสารตัวจริงแก่เจ้าหน้าที่สินเชื่อ
และตกลงรายละเอียดการเช่าซื้อ ทั้งนี้เจ้าหน้าที่สินเชื่อจะจัดทำ Credit Scoring
เพื่อประเมินฐานะของลูกค้าและ
ผู้ค้ำประกันก่อนส่งข้อมูลและเอกสารทุกฉบับให้เจ้าหน้าที่ตรวจสอบเพื่อดำเนินการตรวจสอบความครบถ้วนและความถูกต้องของข้อมูลและบันทึกข้อมูลทั้งหมดในฐานข้อมูลลูกค้าของกลุ่มบริษัทก่อนพิจารณาสินเชื่อในขั้นต่อไป
อย่างไรก็ตามหากลูกค้ามีรายชื่ออยู่ใน Black List หรือไม่ผ่านมาตรฐาน Credit Scoring
กลุ่มบริษัทจะปฏิเสธการให้สินเชื่อและแจ้งผลให้แก่เจ้าหน้าที่สินเชื่อเพื่อแจ้งต่อไปยังลูกค้า

ขั้นตอนการอนุมัติสินเชื่อ

ภายหลังเจ้าหน้าที่ตรวจสอบได้ตรวจสอบความถูกต้องและครบถ้วนของข้อมูล
หากข้อมูลและหลักฐานดังกล่าวเป็นไปตามหลักเกณฑ์การอนุมัติสินเชื่อของกลุ่มบริษัท
ฝ่ายสินเชื่อจะดำเนินการอนุมัติคำขอสินเชื่อเช่าซื้อดังกล่าวและแจ้งผลให้ลูกค้าทราบ
โดยทั่วไปกลุ่มบริษัทจะใช้เวลาพิจารณาและอนุมัติการให้สินเชื่อเช่าซื้อรถจักรยานยนต์ได้ภายใน 3
วัน กลุ่มบริษัทจะใช้เวลาในการพิจารณาและอนุมัติสินเชื่อเช่าซื้อภายใน 7
วันและกำหนดผู้มีอำนาจอนุมัติวงเงินสินเชื่อ ดังนี้

(หน่วย: บาท)

+----------+----------+----------+----------+------------------------+
| รถยนต์เก่า |          | รถยนต์ใหม่ |          | ผู้มีอำนาจอนุมัติ            |
| (มือสอง)  |          |          |          |                        |
|          |          |          |          | วงเงินสินเชื่อ             |
+----------+----------+----------+----------+------------------------+
| เงินดาวน์  | เงินดาวน์  | เงินดาวน์  | เงินดาวน์  |                        |
|          |          |          |          |                        |
| < ร้อยละ  | > =      | < ร้อยละ  | > =      |                        |
| 35       | ร้อยละ 35 | 35       | ร้อยละ 35 |                        |
+----------+----------+----------+----------+------------------------+
| 200,000  | 250,000  | 500,000  | 650,000  | ผู้จัดการฝ่ายสินเชื่อ         |
+----------+----------+----------+----------+------------------------+
| <        | <        | <        | <        | ผู้ช่วยรองกรรมการผู้จัดการ   |
| 400,000  | 550,000  | 700,000  | 1        |                        |
|          |          |          | ,000,000 |                        |
+----------+----------+----------+----------+------------------------+
| <        | <        | <        | <        | รองกรรมการผู้จัดการ       |
| 700,000  | 850,000  | 1        | 1        |                        |
|          |          | ,200,000 | ,500,000 |                        |
+----------+----------+----------+----------+------------------------+
| <        | <        | <        | <        | กรรมการผู้จัดการ          |
| 1        | 1        | 2        | 2        |                        |
| ,000,000 | ,200,000 | ,000,000 | ,500,000 |                        |
+----------+----------+----------+----------+------------------------+
| <        | <        | <        | <        | คณะกรรมการบริษัท         |
| 1        | 2        | 3        | 5        |                        |
| ,500,000 | ,500,000 | ,000,000 | ,000,000 |                        |
+----------+----------+----------+----------+------------------------+

ขั้นตอนการดำเนินงานภายหลังผ่านอนุมัติสินเชื่อ

หลังจากคำขอสินเชื่อได้รับการอนุมัติเรียบร้อย
ผู้จำหน่ายจะเป็นผู้ดำเนินการโอนกรรมสิทธ์ทรัพย์สินให้แก่กลุ่มบริษัท
โดยกลุ่มบริษัทจะจัดให้มีการประกันภัยทรัพย์สินทันทีที่ลูกค้าได้รับทรัพย์สิน ไปจากผู้จำหน่าย
โดยกลุ่มบริษัทเป็นผู้รับผลประโยชน์ ทั้งนี้ข้อมูลและหลักฐานของลูกค้าจะอยู่ในฐานข้อมูลของกลุ่มบริษัท
ซึ่งฝ่ายปฏิบัติการจะติดตามดูแลลูกค้าต่อไป

-   การให้บริการอื่นนอกจากบริการสินเชื่อเช่าซื้อ

นอกเหนือจากการให้บริการสินเชื่อเช่าซื้อ
กลุ่มบริษัทยังให้บริการการทำประกันภัยบริการต่ออายุกรมธรรม์และการดูแลบริการลูกค้าในเรื่องงานทะเบียนตลอดระยะเวลาที่ยังมีการผ่อนชำระกับกลุ่มบริษัท
โดยฝ่ายปฏิบัติการจะมีเจ้าหน้าที่คอยดูแลอำนวยความสะดวกในบริการดังกล่าว

-   การจัดเก็บหนี้

ฝ่ายอำนวยการจะรับผิดชอบดูแลลูกค้าในส่วนของการรับชำระค่างวดตามอายุสัญญาเช่าซื้อ
โดยส่งเอกสาร ใบแจ้งการชำระเงิน (Statement) ให้แก่ลูกค้าทุกเดือน ทั้งนี้
ลูกค้าสามารถผ่อนชำระค่างวดได้หลายวิธีเช่น การชำระค่างวดโดยเงินสดผ่านธนาคาร
ชำระโดยเช็คลงวันที่ล่วงหน้า หรือธนาณัติ
หรือชำระค่างวดผ่านเจ้าหน้าที่บริหารหนี้ของกลุ่มบริษัทซึ่งไปรับค่างวด
หรือชำระค่างวดผ่านสำนักงานใหญ่และสำนักงานสาขา อย่างไรก็ตาม
กลุ่มบริษัทได้เพิ่มช่องทางการชำระค่างวดผ่าน Counter Service (ร้านสะดวกซื้อ)
ทั่วไปเพื่อเพิ่มความสะดวกให้แก่ลูกค้า
โดยปกติกลุ่มบริษัทจะดำเนินการโอนกรรมสิทธิ์ในทรัพย์สินให้แก่ลูกค้าหลังการชำระค่างวดครบถ้วนตามสัญญาเช่าซื้อ

-   การบริหารหนี้และการยึดทรัพย์สิน

ฝ่ายอำนวยการจะเป็นผู้ติดตามดูแลการชำระเงินค่างวดของลูกค้า
โดยการชำระค่างวดจะเป็นตามรายละเอียดเรื่อง “การจัดเก็บหนี้” ที่ได้กล่าวข้างต้น
หากเกิดการค้างชำระค่างวด กลุ่มบริษัทจะมีมาตรการควบคุมสินเชื่อดังนี้

1.หลังจากการผ่านการอนุมัติสินเชื่อ เจ้าหน้าที่บริหารหนี้จะดำเนินการสอบทานที่อยู่และการติดต่อ
ลูกค้า เช่น ที่พักอาศัย ที่ทำงาน และเบอร์โทรศัพท์

2.ในกรณีที่ลูกค้าค้างชำระไม่เกิน 3 งวด ฝ่ายปฏิบัติการจะติดต่อเพื่อแจ้งเตือนการชำระค่างวด
และตรวจสอบการให้บริการของทางกลุ่มบริษัทแก่ลูกค้าผ่านทางโทรศัพท์

3.ในกรณีที่ลูกค้าค้างชำระมากกว่า 3 งวด แต่น้อยกว่า 6 งวด
ฝ่ายปฏิบัติการจะส่งเจ้าหน้าที่บริหารหนี้เพื่อติดตามและตรวจสอบทรัพย์สิน
กรณีที่ลูกค้าไม่สามารถชำระค่างวดหรือส่งมอบทรัพย์สินได้
กลุ่มบริษัทจะดำเนินการส่งจดหมายบอกเลิกสัญญาตามที่กฎหมายกำหนดไปยังลูกค้า

4.เจ้าหน้าที่บริหารหนี้พิเศษจะดำเนินการยึดทรัพย์สินจากลูกค้าและ/หรือดำเนินคดีทันที
กรณีที่สามารถยึดทรัพย์สินมาได้ เจ้าหน้าที่สินค้าคงคลังจะพิจารณาประเมินสภาพ
และความเหมาะสมในการปรับสภาพทรัพย์สินนั้นๆ เพื่อดำเนินการจำหน่าย
ในกรณีที่จำหน่ายทรัพย์สินที่ยึดมาได้แต่ได้เงินมาไม่เพียงพอที่จะชำระหนี้คงเหลือ
กลุ่มบริษัทจะดำเนินการด้านกฎหมายกับลูกค้าและผู้ค้ำประกันต่อไป

ในการดำเนินการควบคุมสินเชื่อในขั้นตอนดังกล่าว
หากเป็นกรณีที่มีความเสียหายที่ชัดเจนและเป็นเรื่องเร่งด่วน กลุ่มบริษัทอาจจะดำเนินการหลายๆ
มาตรการพร้อมกัน ทั้งนี้บริษัทจะเริ่มคิดเบี้ยปรับทันทีที่ ผิดนัดชำระงวดที่ 1
โดยอัตราเบี้ยปรับเป็นไปตามที่สำนักงานคณะกรรมการคุ้มครองผู้บริโภค (สคบ.)
กำหนดหรือเท่ากับอัตราดอกเบี้ย MRR ของธนาคารกรุงไทย จำกัด (มหาชน) บวกด้วยร้อยละ 10
ต่อปี